
	1.
	Informatīvais ziņojums
Informatīvais ziņojums “Par valsts kustamās mantas nodošanu bez atlīdzības Ukrainai” 
	Iebildums
Informatīvajā ziņojumā (1.lp. sestā rindkopa) ir norādīta nododamās valsts kustamās mantas kopējā bilances vērtība, kā arī norādītas iegādes izmaksas ar kopējo bilances vērtību. 
Vēršam uzmanību, ka atbilstoši Ministru kabineta 2006.gada 25.jūlija noteikumu Nr.618 "Kārtība, kādā valsts kustamo mantu nodod bez atlīdzības ārvalstu valdību un starpvalstu organizāciju īpašumā" 2.punktam attiecīgais ministrs iesniedz izskatīšanai Ministru kabineta sēdē informatīvo ziņojumu par nododamo valsts kustamo mantu, tās apjomu, bilances vērtību un pamatojumu nodošanai ārvalstu valdību vai starpvalstu organizāciju īpašumā, kā arī attiecīgu tiesību akta projektu. Ņemot vērā minēto, lūdzam precizēt informatīvajā ziņojumu, norādot nododamās valsts kustamās mantas bilances vērtību, nevis iegādes izmaksas ar kopējo bilances vērtību.
Piedāvātā redakcija
-
	Sabīne Ālmane (FM)

	2.
	Informatīvais ziņojums
Informatīvais ziņojums “Par valsts kustamās mantas nodošanu bez atlīdzības Ukrainai” 
	Iebildums
Atbilstoši informatīvajā ziņojumā un ar to saistītajā Ministru kabineta rīkojuma projektā “Par valsts kustamās mantas nodošanu bez atlīdzības Ukrainai” (22-TA-2907) noteiktajam paredzēts valsts kustamo mantu nodot ārvalsts valdības īpašumā, noformējot materiāltehnisko līdzekļu nodošanas un pieņemšanas aktu. Vienlaikus informatīvajam ziņojumam TAP portālā pievienoti papildus dokumemti - līguma projekts latviešu valodā un angļu valodā.
Atbilstoši Ministru kabineta 2006.gada 25.jūlija noteikumu Nr.618 "Kārtība, kādā valsts kustamo mantu nodod bez atlīdzības ārvalstu valdību un starpvalstu organizāciju īpašumā" 3.2.apakšpunktam un 4.punktam valsts kustamo mantu nodod bez atlīdzības ārvalstu valdību īpašumā noformējot nodošanas un pieņemšanas aktu, ja atsavināmās valsts kustamās mantas kopējā vērtība saskaņā ar grāmatvedības uzskaites datiem nepārsniedz 1000 euro, attiecīgi pārējos gadījumos valsts kustamās mantas nodošanai slēdzams rakstisks līgums. Savukārt atbilstoši minēto noteikumu 7.punktam, ja valsts kustamo mantu nodod bez atlīdzības ārvalsts valdības vai starpvalstu organizācijas īpašumā, pamatojoties uz rakstisku līgumu, attiecīgā ministrija kopā ar informatīvo ziņojumu par nododamo valsts kustamo mantu iesniedz Ministru kabinetā arī sagatavotu līguma projektu un pilnvaras projektu līguma parakstīšanai.
Ņemot vērā iepriekš minēto un to, ka nododamās valsts kustamās mantas kopējā bilances vērtība pārsniedz 1000 euro, kā arī to, ka papildu dokumentos pievienoti līgumu projekti, informatīvais ziņojums, ar to saistītais Ministru kabineta rīkojuma projekts “Par valsts kustamās mantas nodošanu bez atlīdzības Ukrainai” (22-TA-2907) un tā anotācija ir precizējama, norādot, ka valsts kustamā manta tiks nodota, slēdzot rakstisku līgumu, kā arī pievienojams pilnvaras projekts līguma parakstīšanai.
Piedāvātā redakcija
-
	Sabīne Ālmane (FM)

	3.
	Informatīvais ziņojums
Informatīvais ziņojums “Par valsts kustamās mantas nodošanu bez atlīdzības Ukrainai” 
	Iebildums
Lūdzam papildināt informatīvo ziņojumu, norādot, ka materiāltehniskie līdzekļi, kurus paredzēts nodot Ukrainai, ir iegādāti projekta “Atbalsts Ukrainas Augstākās tiesas kapacitātes nostiprināšanai Eiropas integrācijas kontekstā” ietvaros un finansējums projekta īstenošanai ir pārdalīts kā transferts no Ārlietu ministrijas budžeta programmas 07.00.00 “Attīstības sadarbības projekti un starptautiskā palīdzība” uz Tieslietu ministrijas budžeta apakšprogrammu 03.01.00 “Tiesu administrēšana” 58 339 euro apmērā 2022.gadam (FM 07.09.2022.rīk.Nr.526).
Piedāvātā redakcija
-
	Daira Stempere (FM)

	4.
	Informatīvais ziņojums
Informatīvais ziņojums “Par valsts kustamās mantas nodošanu bez atlīdzības Ukrainai” 
	Priekšlikums
Informatīvajā ziņojumā (2.lp.) norādīts, ka ņemot vērā to, ka nododamie materiāltehniskie līdzekļi atrodas Tieslietu ministrijas (Tiesu administrācijas) valdījumā (noteikumu 8. punkts), tieslietu ministram, pamatojoties uz Valsts pārvaldes iekārtas likuma 19. panta otrās daļas pirmo punktu, nav nepieciešams īpašs pilnvarojums parakstīt līgumu Tieslietu ministrijas vārdā.
Atbilstoši Ministru kabineta 2006.gada 25.jūlija noteikumu Nr.618 "Kārtība, kādā valsts kustamo mantu nodod bez atlīdzības ārvalstu valdību un starpvalstu organizāciju īpašumā" 7.punktam, ja valsts kustamo mantu nodod bez atlīdzības ārvalsts valdības vai starpvalstu organizācijas īpašumā, pamatojoties uz rakstisku līgumu, attiecīgā ministrija kopā ar informatīvo ziņojumu par nododamo valsts kustamo mantu iesniedz Ministru kabinetā arī sagatavotu līguma projektu un pilnvaras projektu līguma parakstīšanai.
Attiecībā uz informatīvajā ziņojumā sniegto atsauci uz Valsts pārvaldes iekārtas likuma 19.panta otrās daļas pirmo punktu vēršam uzmanību, ka minētā norma paredz ministra kompetenci bez īpaša pilnvarojuma pārstāv ministriju, taču konkrētajā gadījumā pilnvarojuma nepieciešamība izriet no iepriekš minētajiem Ministru kabineta noteikumiem un tas būtu uzskatāms par Ministru kabineta pilnvarojumu slēgt attiecīgo līgumu valsts vārdā, līdz ar to tiesību akta projektam būtu jāpievieno pilnvaras projekts.
Piedāvātā redakcija
-
	Sabīne Ālmane (FM)



